Fra stiftelsesåret i 1934 og frem til 1960 ble det drevet en allsidig virksomhet. Det var fotball, friidrett, ski og dame håndball på programmet i disse årene. I begynnelsen på 1960-årene vokste naboklubben Gjerpen seg veldig stor, noe Fossum merket godt, i tillegg var det liten rekruttering og mangel på aktive i området. Klubbens beste tiår var 1980-årene. Da ble det drevet godt på både dame- og herresiden og i aldersbestemte klasser.